## Zakon o ograničavanju uporabe duhanskih proizvoda (pročišćeni tekst)

### NN 137/2004 (1.10.2004.), Zakon o ograničavanju uporabe duhanskih proizvoda (pročišćeni tekst)

# ODBOR ZA ZAKONODAVSTVO HRVATSKOGA SABORA

2417

Na temelju članka 59. podstavka šestoga
Poslovnika Hrvat­skoga sabora pročišćeni tekst Zakona o ograničavanju uporabe
duhanskih proizvoda, Odbor za zakonodavstvo Hrvatskoga sabora je utvrdio na 18.
sjednici 21. rujna 2004.

Pročišćeni tekst Zakona o ograničavanju uporabe
duhanskih proizvoda obuhvaća tekst Zakona o ograničavanju uporabe du­han­skih
proizvoda (»Narodne novine«, br. 128/99.), Odluku Ustav­nog suda objavljenu u
»Narodnim novinama«, br. 14/00. te njegove izmjene i dopune objavljene u
»Narodnim novinama«, br. 55/00 u kojima je naznačeno vrijeme njihova stupanja
na snagu.

Klasa:
310-029/98-01/01
Zagreb, 21. rujna 2004.

Predsjednik
Odbora za zakonodavstvo
Hrvatskoga sabora
**Florijan** **Boras****, dipl****. iur****.**, v. r.

## ZAKON

### O OGRANIČAVANJU UPORABE DUHANSKIH PROIZVODA (pročišćeni tekst)

I. OPĆE ODREDBE

Članak 1.

Ovim se Zakonom u cilju zaštite zdravlja građana
utvrđuju mjere za smanjenje i ograničavanje uporabe duhanskih proizvoda, štetni
sastojci cigareta i obvezne oznake na pakiranjima duhanskih proizvoda,
preventivne mjere protiv pušenja, te nadzor nad provedbom ovoga Zakona.

Članak 2.

Pojedini izrazi u ovom
Zakonu imaju sljedeće značenje:

1. Duhanski proizvodi
su rezani duhan, cigarete, cigare, cigarilosi, duhan za lulu, duhan za žvakanje
i duhan za šmrkanje.

2. Duhanski katran je
suh, nerazrijeđen beznikotinski kondenzat dima koji nastaje pri pušenju.

3. Nikotin je otrovni
alkaloid koji djeluje na autonomni živ­čani sustav, a sadržan je u duhanskom
dimu.

4. Pušenje duhanskih
proizvoda u smislu ovoga Zakona je uporaba duhanskih proizvoda bez obzira da li
se dim nastao izgaranjem duhana, udiše ili ne, a ima za posljedicu dokazano
ošte­ćenje zdravlja pušača i svih nepušača izloženih duhanskom dimu.

5. Štetne posljedice
pušenja su znanstveno dokazane pojave oštećenja zdravlja i bolesti koje
skraćuju život pušača i nepušača ako borave u istom zatvorenom prostoru u kojem
se puši.

6. Preventivne mjere
protiv pušenja su sustavne aktivnosti čiji je cilj poboljšanje zdravlja, te
produljenje i poboljšanje kvalitete života pučanstva.

7. Javni prostor je zatvoreni prostor namijenjen
skupnom bo­ravku ljudi, a obuhvaća prostore u građevinama u kojima se obav­ljaju
djelatnosti iz područja zdravstva, dječje i socijalne zaštite, odgoja i
obrazovanja, trgovine, športa i rekreacije, ugostiteljstva, kulture i
umjetnosti, prometa, uključujući čekaonice, prostorije za sastanke, sve dvorane
za okupljanje ljudi, gledališta, javna prometna sredstva, dizala i kabine
žičare.

8. Promet duhanskih proizvoda je uvoz i izvoz,
skladištenje radi prodaje i prodaja.

Iznimno od točke 7. stavka 1. ovoga članka
javnim prostorom smatra se i otvoreni prostor namijenjen održavanju kaza­liš­nih
i kino predstava.

II. ŠTETNI SASTOJCI CIGARETA I OBVEZNE OZNAKE NA
DUHANSKIM PROIZVODIMA

Članak 3.

Posebno štetni sastojci cigareta su katran i
nikotin.

Zabranjuje se proizvodnja i promet cigareta koje
sadrže više od 15 mg katrana po cigareti, počevši od 1. siječnja 2000.

Zabranjuje se proizvodnja i promet cigareta koje
sadrže više od 12 mg katrana po cigareti, počevši od 1. siječnja 2001.

Mjerenje katrana i nikotina obavlja se na
temelju ISO normi.

Članak 4.

Svako pojedinačno pakiranje duhanskog proizvoda
u prometu mora biti deklarirano na hrvatskom jeziku i latiničnim pismom.

Deklaracija mora
sadržavati:

– naziv proizvoda,

– podatak o količini
nikotina,

– podatak o količini
katrana,

– naziv i adresu
proizvođača,

– za proizvod iz uvoza
i naziv te adresu uvoznika,

– broj komada u
pojedinačnom pakiranju.

Iznimno od odredbe
stavka 2. ovoga članka za duhanske pre­rađevine za koje to nije moguće
utvrditi:

– duhan za lule,

– duhan za motanje,

– cigare i cigarilose,

– duhan za šmrkanje,

– duhan za žvakanje

deklaracija
ne mora sadržavati podatak o količini nikotina i podatak o količini katrana.

Ako duhanski proizvod
nije pakirao proizvođač na svakom pojedinačnom pakiranju treba navesti i
podatak tko je proizvod pakirao odnosno izradio.

Članak 5.

Svako pojedinačno
pakiranje duhanskog proizvoda u prometu treba imati otisnutu oznaku na
hrvatskom jeziku i latiničnom pismu:

»Pušenje šteti Vašem
zdravlju«.

Duhanski proizvodi
trebaju na svakom pojedinačnom pakiranju imati, pored upozorenja iz stavka 1.
ovoga članka otisnuto jedno od sljedećih upozorenja na hrvatskom jeziku i
latiničnom pismu, s time da se pojedino upozorenje otiskuje na poje­di­načnom
broju pakiranja:

»Pušenje uzrokuje rak«

»Pušenje u trudnoći šteti i razvoju djeteta«

»Pušenje uzrokuje srčani i moždani udar«

»Pušenje skraćuje život«

Za duhanske prerađevine:

– duhan za lule,

– duhan za motanje,

– cigare i cigarilose,

– duhan za šmrkanje,

– duhan za žvakanje

oznake i upozorenja u
smislu ovoga članka mogu biti otisnuti i na naljepnici koja se nalazi na
pojedinačnom pakiranju.

Članak
6.

Podaci o količini
katrana i nikotina trebaju biti otisnuti na boč­noj strani originalnog
pakiranja, a upozorenja iz članka 5. ovoga Zakona trebaju biti otisnuti na
prednjoj ili stražnjoj strani pakiranja.

Podaci o količini katrana i nikotina i upozorenja
iz članka 5. ovoga Zakona trebaju biti otisnuti na prednjoj ili stražnjoj
strani pakiranja.

Podaci o količini katrana i nikotina i
upozorenja iz članka 5. ovoga zakona trebaju biti otisnuti u boji koja se
razlikuje od podloge, slovima veličine najmanje 3 mm i debljine najmanje 0,3
mm.

Podaci iz članka 4. i upozorenja iz članka 5.
ovoga Zakona ne smiju biti otisnuti na dijelu pakiranja koji se otvara ili
odbacuje pri otvaranju, ili se pri otvaranju može uništiti.

Odredbe ovoga članka ne odnose se na sljedeće
duhanske prerađevine

– duhan za lule,

– duhan za motanje,

– cigare i cigarilose,

– duhan za šmrkanje,

– duhan za žvakanje.

III. MJERE ZA
SMANJENJE I OGRANIČAVANJE UPORABE DUHANSKIH PROIZVODA

Članak 7.

Zabranjuje se prodaja duhanskih proizvoda osobama
mlađim od 18 godina.

Na svim prodajnim mjestima na kojima se prodaju
duhanski proizvodi mora biti istaknuta oznaka o zabrani prodaje duhanskih
proizvoda osobama mlađim od 18 godina.

Na svim prodajnim mjestima na kojima se prodaju
duhanski proizvodi mora biti istaknuta oznaka o zabrani prodaje duhanskih
proizvoda osobama mlađim od 18 godina.

Oznaka iz stavka 2. ovoga članka mora biti
istaknuta na vid­lji­vom mjestu tako da se može pročitati s udaljenosti od
deset metara.

Članak 8.

Zabranjuje se prodaja pojedinačnih cigareta,
odnosno drugih duhanskih proizvoda, izvan originalnog pakiranja proizvođača.

Članak 9.

Zabranjena je promidžba duhanskih proizvoda
putem sredstava javnog priopćavanja, svi oblici promidžbe na javnim mjestima, objektima
i sredstvima prometa, preko knjiga, časopisa, kalendara, odjevnih predmeta i
preko naljepnica, plakata i letaka, ako su te naljepnice, plakati i leci
odvojeni od orginalnog pakiranja duhana i duhanskih proizvoda.

Promidžbom iz stavka 1.
ovoga članka smatraju se svi oblici izravnog i neizravnog reklamiranja,
uključujući i isticanje logotipa i drugih oznaka za označavanje duhana i
duhanskih proizvoda na pred­metima koji prema ovom Zakonu nisu duhanski
proizvodi, kao i dijeljenje duhana i duhanskih prerađevina u reklamne svrhe.

Zabranjena je promidžba
proizvoda koji prema ovomu Zakonu nisu duhanski proizvodi, ali svojim izgledom
i namjenom korištenja izravno potiču potrošnju duhana i duhanskih proizvoda.

Odredba stavka 1. ovoga
članka ne odnosi se na stručne knjige, časopise i druge stručne publikacije u
kojima se obavljaju oba­vještenja o svojstvima duhana i duhanskih proizvoda ako
su te stručne publikacije namijenjene isključivo proizvođačima ili prodavačima
tih proizvoda.

Odredba stavka 1. ovoga
članka ne odnosi se na oba­vješ­ći­va­nje potrošača o svojstvima duhana odnosno
duhanskih proizvoda i to u objektima u kojima se ti proizvodi prodaju.

Iznimke od zabrane
promidžbe duhana i duhanskih proizvoda može odrediti Vlada Republike Hrvatske
posebnom odlu­kom jednokratno, isključivo za športska zbivanja međunarodnog
značenja.

Članak 10.

Zabranjuje se pušenje
duhanskih proizvoda prilikom javnih nastupa u živo na televiziji.

Zabranjuje se
objavljivanje u tisku fotografija ili crteža osoba koje puše u promidžbene
svrhe.

Članak 11.

Zabranjuje se pušenje u
svim zdravstvenim ustanovama kao i u prostorima u kojima zdravstveni djelatnici
obavljaju privatnu praksu.

Odredba stavka 1. ovoga
članka ne odnosi se na posebno označeni prostor koji određuje ravnatelj zdravstvene
ustanove na odjelu za smještaj psihijatrijskih bolesnika.

Članak 12.

Zabranjuje se pušenje u
svim ustanovama koje obavljaju djelatnost odgoja i obrazovanja.

Članak 13.

Zabranjuje se pušenje u
ugostiteljskim objektima: slastičar­ni­cama i zdravljacima sukladno propisima
kojima je uređena kategorizacija ugostiteljskih objekata.

Članak 14.

U ostalom javnom
prostoru sukladno članku 2. točki 7. ovoga Zakona zabranjeno je pušenje osim u
dijelovima koji su namijenjeni pušačima i za to posebno označeni.

Članak 15.

Prostori iz članka 14.
ovoga Zakona namijenjeni pušačima ne smiju biti veći od 30% ukupne površine
javnog prostora.

Označivanje prostora za
pušače prema članku 14. ovoga Zakona obvezna je izvršiti pravna ili fizička
osoba koja je vlasnik ili korisnik javnog prostora, u roku od 6 mjeseci od dana
stupanja na snagu ovoga Zakona.

Prostor za pušače mora biti opremljen uređajima
za provjetravanje, pepeljarama te protupožarnim uređajima prema zakonu.

Članak 16.

U ugostiteljskim objektima u kojima se poslužuje
hrana treba označiti prostor za nepušače i prostor za pušače.

Članak 17.

Vlasnik ili korisnik javnog prostora iz članka
14. ovoga Zakona može u potpunosti zabraniti pušenje u cijelom prostoru, što mora
označiti natpisom na ulazu u taj prostor, kao i na vidnim mjestima unutar
prostora.

Članak 18.

Pravna ili fizička osoba koja obavlja djelatnost
u javnom prostoru treba oznake iz članka 11., 12., 13., 15., 16. i 17. ovoga
Zakona istaknuti na vidnim mjestima tako da se mogu pročitati s udaljenosti od
deset metara.

Članak 19.

U javnim prostorima u kojima je prema odredbama
ovoga Zakona pušenje zabranjeno ne smiju se nalaziti pepeljare.

Iznimka od stavka 1. ovoga članka jesu
umjetnički odnosno ukrasni izlošci pepeljara koji ne služe za predmetnu
uporabu.

IV. PREVENTIVNE MJERE PROTIV PUŠENJA

Članak 20.

Obvezuju se ustanove koje obavljaju djelatnost
odgoja i obrazovanja na promicanje spoznaje o štetnosti uporabe duhanskih
proizvoda za zdravlje među svim uzrastima djece i mladeži u svim aktivnostima
provedbe redovite naobrazbe.

Propis o načinu
provođenja aktivnosti iz stavka 1. ovoga članka donosi ministar prosvjete i
športa uz suglasnost ministra zdravstva.

Članak 21.

U ostvarivanju
društvene skrbi za zaštitu zdravlja pučanstva od štetnih utjecaja pušenja
duhana i duhanskih proizvoda ministar zdravstva Republike Hrvatske osniva i
imenuje Povjerenstvo za borbu protiv pušenja.

Povjerenstvo iz stvaka
1. ovoga članka ima 9 članova i to:

– 3 zdravstvena
djelatnika koji svojim radom sudjeluju u zdravstvenom prosvjećivanju,

– 2 istaknuta
stručnjaka u borbi protiv pušenja,

– 1 predstavnik javnih
medija,

– 1 predstavnik iz
područja odgoja i obrazovanja,

– 1 predstavnik
Ministarstva zdravstva,

– 1 predstavnik
Ministarstva prosvjete i športa.

Povjerenstvo obavlja
sljedeće poslove:

– donosi godišnji
program rada,

– prati pojavnost
pušenja, proučava i predlaže mjere za smanjenje utjecaja duhanskih proizvoda za
zdravlje pučanstva,

– predlaže provedbene
aktivnosti čiji je cilj smanjenje uporabe duhanskih proizvoda,

– predlaže programe
odvikavanja od pušenja,

– predlaže i organizira
izdavanje prigodnih publikacija čiji je cilj promicanje nepušenja kao zdravog
načina života i odvikavanje od pušenja,

– surađuje s međunarodnim tijelima koja prate
problematiku smanjenja pušenja,

– priprema izvješća o učestalosti navike pušenja
i rezultatima trajnih preventivnih akcija,

– predlaže ministru zdravstva raspodjelu
financijskih sredstava i organizaciju aktivnosti namijenjenih zdravstvenom prosvje­ći­va­nju
iz članka 47. točke 5. Zakona o zdravstvenom osiguranju (»Narodne novine« br.
75/93., 55/96., 1/97. – pročišćeni tekst, 109/97., 13/98. i 88/98).,

– surađuje s vladinim i nevladinim
organizacijama i udrugama,

– obavlja i druge poslove iz područja
ograničavanja pušenja duhana i duhanskih proizvoda, te

– podnosi ministru zdravstva, Odboru za rad,
socijalnu politiku i zdravstvo i Odboru za obitelj, mladež i šport Zastupničkog
doma Hrvatskog sabora godišnje izvješće o aktivnostima Povjerenstva.

Članak 22.

Za provedbu sustavnih odgojnih, informativnih i
promidžbenih aktivnosti u cilju smanjenja i ograničavanja uporabe duhanskih
proizvoda osiguravaju se sredstva u državnom proračunu.

V. NADZOR

Članak 23.

Inspekcijski nadzor nad provedbom ovoga Zakona
obavljaju, svaki u okviru svojega djelokruga propisanog zakonom, sanitarni
inspektori, zdravstveni inspektori, prosvjetni inspektori, inspektori rada i
gospodarski inspektori Državnog inspektorata.

Sanitarni inspektori
obavljaju nadzor nad provođenjem članaka 3., 4., 5., 6., 9., 10., 11., 13.,
14., 15., 16. i 19. ovoga Zakona.

Zdravstveni inspektori
provode nadzor nad provođenjem član­ka 10. i 19. ovoga Zakona.

Gospodarski inspektori
Državnog inspektorata obavljaju nad­zor nad provođenjem članaka 3., 4., 5., 6.,
7., 8., 13., 16., 17., 18. i 19. ovoga Zakona.

Prosvjetni inspektori
provode nadzor nad provođenjem članaka 11., 12., 19. i 20. ovoga Zakona.

Članak 24.

U slučaju kad nadležni
inspektor utvrdi da se duhanski proizvodi prodaju protivno odredbama članka 3.
– 8. ovoga Zakona pravnoj ili fizičkoj osobi koja obavlja djelatnost prodaje,
rje­šenjem zabranjuje prodaju duhanskih proizvoda.

Rješenjem iz stavka 1.
ovoga članka utvrđuje se rok do kojeg traje zabrana prodaje duhanskih
proizvoda.

VI. KAZNENE ODREDBE

Članak 25.

Novčanom kaznom od 200.000,00 do 500.000,00 kuna
kaznit će se za prekršaj pravna osoba koja:

1. proizvodi ili
stavlja u promet cigarete protivno članku 3. stavku 2. ovoga Zakona,

2. proizvodi ili
stavlja u promet cigarete protivno članku 3. stavku 3. ovoga Zakona,

3. proizvodi ili
stavlja u promet cigarete protivno članku 3. stavku 4. ovoga Zakona,

4. proizvodi ili
stavlja u promet cigarete, odnosno duhanske proizvode koji na kutiji, odnosno
pakiranju nemaju na vidnom mjestu otisnute podatke i upozorenja prema odredbama
članaka 4., 5. i 6. ovoga Zakona,

5. prodaje duhanske
proizvode osobama mlađim od 18 godina (članak 7.),

6. prodaje cigarete i
druge duhanske proizvode izvan orginalnog pakiranja (članak 8),

7. obavlja promidžbu
duhanskih proizvoda protivno članku 9. ovoga Zakona,

8. dopusti pušenje
duhanskih proizvoda prilikom javnih nastupa na televiziji uživo ili objavi u
tisku fotografije ili crteže osoba koje puše u promidžbene svrhe (članak 10),

9. dopusti pušenje duhanskih
proizvoda u objektima navedenim u člancima 11. 12. i 13. ovoga Zakona.

Novčanom kaznom od
10.000,00 do 20.000,00 kuna kaznit će se za prekršaj iz stavka 1. ovoga članka
i odgovorna osoba u pravnoj osobi.

Za prekršaj iz stavka
1. ovoga članka kaznit će se fizička osoba koja proizvodi ili prodaje duhanske
proizvode, novčanom kaznom od 20.000,00 do 50.000,00 kuna.

Za prekršaj iz članaka
3., 4., 5., 6., i 8. ovoga Zakona, uz novčanu kaznu izreći će se i zaštitna
mjera oduzimanja predmeta.

Članak 26.

Novčanom kaznom od
50.000,00 do 100.000,00 kuna kaznit će se pravna ili fizička osoba za prekršaj
ako:

1. ne označi vidno
oznaku o zabrani prodaje duhanskih proizvoda osobama mlađim od 18 godina
protivno članku 7. ovoga Zakona,

2. ne označi prostor za
pušače na javnom mjestu (članci 14., 15. i 16.),

3. dopusti pušenje
duhanskih proizvoda protivno odredbama članka 14. i 15. ovoga Zakona,

4. ne označi vidno
natpis sukladno odredbama članka 18. ovoga Zakona,

5. ne istakne oznake
zabrane pušenja u zdravstvenim ustanovama, prostorima u kojima zdravstveni
djelatnici obavljaju privatnu praksu, u ustanovama koje obavljaju djelatnost
odgoja i obrazovanja i u ugostiteljskim objektima: slastičarnicama i zdrav­ljacima
sukladno člancima 11., 12. i 13. ovoga Zakona.

Za prekršaj iz stavka
1. ovoga članka kaznit će se i odgovorna osoba u pravnoj osobi novčanom kaznom
od 10.000,00 do 20.000,00 kuna.

Članak
27.

Novčanom kaznom u
iznosu od 200,00 kuna kaznit će inspektor na mjestu izvršenja za prekršaj
građanina:

1. kojeg zatekne da
puši u zdravstvenoj ustanovi, prostorima u kojima zdravstveni djelatnici
obavljaju privatnu praksu, ustanovama u kojima se obavlja djelatnost odgoja i
obrazovanja (članak 11. i 12.),

2. kojeg zatekne da
puši u javnom prostoru u dijelu koji nije namijenjen pušačima (članak 14.),

3. kojeg zatekne da
puši u slastičarnici i zdravljaku ili prostoru drugoga ugostiteljskog objekta
namijenjenog posluživanju hrane koji nije namijenjen pušačima (članak 13. i
16.).

VII.
PRIJELAZNE I ZAVRŠNE ODREDBE

Članak 28.

Proizvođači i uvoznici duhanskih proizvoda
moraju podatke iz deklaracije propisane člankom 4. ovoga Zakona te oznake i
upozorenja iz članka 5. ovoga Zakona tiskati na svakom poje­dinačnom pakiranju
duhanskih proizvoda najkasnije u roku od 9 mjeseci od dana stupanja na snagu
ovoga Zakona.

Članak 29.

Propis o načinu provođenja aktivnosti promicanja
spoznaje o štetnosti uporabe duhanskih proizvoda za zdravlje iz članka 20.
stavka 2. ovoga Zakona donijet će ministar prosvjete i športa uz suglasnost
ministra zdravstva u roku od šest mjeseci od dana stupanja na snagu ovoga
Zakona.

Članak 30.

Danom stupanja na snagu ovoga Zakona prestaje
važiti članak 13. Zakona o zdravstvenoj ispravnosti i zdravstvenom nadzoru nad
namirnicama i predmetima opće uporabe (»Narodne novine«, br. 60/92., 26/93.,
55/96, i 1/97. – pročišćeni tekst) u dijelu koji se odnosi na duhan i duhanske
proizvode.

if !supportEmptyParas endif

if !supportEmptyParas endif

Pročišćeni tekst, NN 137/2004-2417